open-index/open-wikipedia-markdown huggingface dataset:
Թոմաս Գերստներ

**Թոմաս Գերստներ** (; ), գերմանացի ֆուտբոլիստ, որը խաղացել է պաշտպանի դիրքում և մարզիչ: Այժմ «Շտրալեն» ակումբի գլխավոր մարզիչն է:

## Ակումբային կարիերա
Գերստները ֆուտբոլիստի կարիերան հիմնականում անցկացրել է Երկրորդ Բունդեսլիգայում։ 1989/90 մրցաշրջանում խաղացել է Բունդեսլիգայի «Հոմբուրգի» կազմում։ Գերմանիայի բարձրագույն դիվիզիոնում իր միակ գոլը Գերստները խփել է օգոստոսի 22-ին «Սանկտ Պաուլիի» դարպասը: Հաջորդ երեք տարիները անցկացրել է «Օլդենբուրգում», որի հետ գրեթե դուրս է եկել Բունդեսլիգա՝ զբաղեցնելով 1991/92 մրցաշրջանի մրցաշարային աղյուսակի երկրորդ հորիզոնականը։

Հանդես է եկել նաև «Վոլֆսբուրգում», «Սաարբրյուկենում», «Կարլ Ցեյսում» և Դրեզդենի «Դինամոյում»: 2001 թվականին ավարտել է ֆուտբոլիստի կարիերան։

1987 թվականին Գերստները Գերմանիայի հավաքականի կազմում մասնակցել է Իտալիայում կայացած ֆուտբոլի աշխարհի գավաթի խաղարկությանը, որտեղ գերմանացիները զբաղեցրել են երկրորդ տեղը։

## Մարզչական կարիերա
Ֆուտբոլիստի կարիերայի ավարտին Գերստները 1998/99 մրցաշրջանում հանդես է եկել «Կարլ Ցեյս» ակումբում որպես խաղացող մարզիչ։  Ֆուտբոլիստի կարիերան ավարտելուց հետո նա եղել է «Շտրալենի» գլխավոր մարզիչը, որը ղեկավարել է 2002 թվականի հոկտեմբերի 1-ից մինչև 2003 թվականի հունիսի 30-ը:

2006 թվականի օգոստոսից մինչև 2006 թվականի հունիսը ղեկավարել է Օբերլիգայի «Շյոնբերգ 95» ակումբը։ Հաջորդ տարի դարձել է Ֆրանկո Ֆոդայի օգնականը ավստրիական «Շտուրմում»։ 2009 թվականի հունիսի 24-ին Գերստները նշանակվել է «Արմինիայի» գլխավոր մարզիչ։ Նրա պայմանագիրը նախատեսված էր մինչև 2010 թվականի հունիսի 30-ը, սակայն թիմի ղեկավարները 2010 թվականի մարտի 11-ին հեռացրին Թոմասին։ Դրանից հետո Բիլեֆելդից ակումբը ղեկավարում էին նրա օգնականները՝ ֆրանկ Էուլբերգը և Յորգ Բոհեմը: 2011 թվականի փետրվարի 28-ին Գերստները Օֆենբախի «Կիկերս»-ում զբաղեցրել է գլխավոր մարզչի պաշտոնը, սակայն երկու ամիս անց հեռացվել է աշխատանքից լավ արդյունքների բացակայության պատճառով:

2017 թվականի մայիսին դարձել է Հյուսիսային Կորեայի մինչև 20 տարեկանների ֆուտբոլի ազգային թիմի նոր մենեջեր: 2018 թվականի փետրվարից ղեկավարում է «Դույսբուրգ» կանանց ակումբը։

## Անձնական
1992 թվականից Գերստներն ամուսնացած է նկարչուհի Հայդի Գերստների հետ, որը ղեկավարում է Դյուսելդորֆում գտնվող պատկերասրահը։

## Ծանոթագրություններ

## Արտաքին հղումներ
* Профиль на сайте www.footballfacts.ru

Կատեգորիա:Արմինիայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլային մարզիչներ
Կատեգորիա:Գերմանացի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Մաքս Բեզուշկով

**Մաքս Բեզուշկով** (; ), գերմանացի ֆուտբոլիստ, «Հաննովեր 96» ակումբի կիսապաշտպան, ով վարձավճարով հանդես է գալիս ավստրիական «Աուստրիայում (Կլագենֆուրտ)»:

## Կենսագրություն
Ծնվել է 1997 թվականի մայիսի 31-ին Գերմանիայի Թյուբինգեն քաղաքում՝ Ռուսաստանից եկվորների ընտանիքում և լավ տիրապետում է ռուսերենին։ Ֆուտբոլիստի հայրը ծագումով Նովոսիբիրսկից է, իսկ մայրը՝ Ղազախստանից, բայց գրեթե ամբողջ կյանքն ապրել է Ռուսաստանում։ Ռուսաստանում է ծնվել նաև նրա ավագ եղբայրը։ 1990-ականների սկզբին ընտանիքը տեղափոխվեց Գերմանիա։

### Ակումբային կարիերա
Ֆուտբոլով սկսել է զբաղվել հայրենի Թյուբինգեն քաղաքում։ 9 տարեկանից հանդես է եկել «Շտուտգարտ» ակումբի համակարգում։ Պրոֆեսիոնալ մակարդակում իր նորամուտը նշել է 2015 թվականի հուլիսի 25-ին Շտուտգարտի ֆարմ ակումբի կազմում՝ երրորդ Բունդեսլիգայում խաղալով «Դինամո Դրեզդենի» դեմ ամբողջ հանդիպումը։ 2017 թվականի հունվարի 3-ին պայմանագիր է կնքել «Այնտրախտ Ֆրանկֆուրտ» ակումբի հետ։ 2017 թվականի փետրվարի 5-ին նորամուտը նշել է Բունդեսլիգայում՝ փոխարինման դուրս գալով 88-րդ րոպեին Օմար Մասկարելի փոխարեն «Դարմշտադտ 98»-ի հետ խաղում։ 2018 թվականի հունվարի 31-ին կես տարով վարձակալության է տրվել «Հոլշտայն Քիլ»-ին։ 2022 թվականի հուլիսի 1-ից խաղում է «Հաննովեր 96»-ում։

### Հավաքականի կարիերա
Հանդես է եկել Գերմանիայի պատանեկան հավաքականներում՝ սկսած Մ-15 թիմից։ Մ-17 հավաքականի կազմում մասնակցել է Եվրոպայի 2014 թվականի պատանեկան առաջնությանը, որտեղ մասնակցել է խմբային փուլի բոլոր երեք հանդիպումներին, սակայն Գերմանիան չի կարողացել դուրս գալ փլեյ-օֆֆ: 2016 թվականին հանդես է եկել նաև Գերմանիայի համար տնային Եվրոպայի մինչև 19 տարեկանների առաջնությունում, որտեղ կրկին անցկացրել է 3 հանդիպում և թիմի հետ գրավել 5-րդ տեղը:

Սեփական խոսքով՝ հույս ունի ընդգրկվել Գերմանիայի հիմնական հավաքականում և դեռ չի դիտարկում Ռուսաստանի կազմում հանդես գալու տարբերակը։

## Ծանոթագրություններ

 
Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Հոլշտայնի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կանգուն (խաղողի տեսակ)

**«Կանգուն»**, տեխնիկական խաղողի ուշահաս սորտ։ Ստացվել է Սուխալի մանյան սպիտակ (Շարդոնեի հետ Պլավայ) և Ռքածիթելի սորտերի խաչասերումից (հեղինակներ՝ Պ. Կ. և Գ. Պ. Այվազյաններ, Ա. Ա. Նալբանդյան, Պ. Ա. Սերոբյան, Ա. Գ. Վարդանյան)։ Մշակում են հիմնականում Արարատյան դաշտավայրի այգեգործական շրջաններում։ Տերևը՝ միջին մեծության, կլորավուն, հնգաբլթակ, միջին կտրտվածությամբ, ձագարաձև-ջրհորդանանման, ուժեղ ալիքավոր, ցանցանման կնճռոտված կամ բշտիկավոր, լերկ, ներքին մակերեսը՝ խիտ ստևներով՝ խառը ոստայնանման թավի հետ։ Ծաղիկը՝ երկսեռ։ Ողկույզը՝ մեծ, հազվադեպ՝ միջին մեծության, գլանաձև, խիտ։ Պտուղը՝ միջին խոշորության, ձվաձև, դեղնականաչավուն, արևահայաց կողմում՝ շագանակագույն երանգով, մաշկը՝ կոպիտ, խիտ մոմաշերտով, պտղամիսը՝ հյութալի։ Բողբոջումից մինչև պտղի լրիվ հասունացումը՝ 155–165 օր։ Բերքատվությունը՝ 150–300 ց/հա։ Պտուղն օգտագործում են սեղանի և աղանդերային գինիների, կոնյակի գինենյութի և հյութի պատրաստման համար։

Կատեգորիա:Գյուղատնտեսություն
Կատեգորիա:Հողագիտություն
Կատեգորիա:Խաղողի սորտեր
Կուլպ (երկնաքար)

**Կուլպ,** 3,72 կիլոգրամ քաշով երկնաքար, որը հայտնաբերվել է Հայաստանի Տավուշի մարզի Կուլպ (ներկայիս Կողբ) գյուղի մոտ և հանդիսանում է H6 տեսակի խոնդրիտներից:

Երկնաքարը Կողբ գյուղի մոտ ընկել է 1906 թվականի մարտի 29-ին և գյուղի այն ժամանակվա անունով էլ կոչվել է Կուլպ։ Հայաստանում հայտնաբերվել են հատուկ անուններով երկու երկնաքար՝ Կուլպը և Երևան երկնաքարը, որն ընկել է 1911 թվականին: Կուլպը դասակարգվում է որպես 6-րդ տեսակի սովորական խոնդրիտ: Խոնդրիտները քարե երկնաքարեր են, որոնք ունեն հանքանյութերի ներառումներ: Կուլպն ունի բարձր երկաթի պարունակություն, այդ իսկ պատճառով այն դասակարգվում է որպես H-խոնդրիտ: Սկզբնական զանգվածը ենթադրաբար կշռել է մոտ 10-11 կգ, իսկ պահպանված բեկորը, որը ներկայումս գտնվում է Ռուսաստանի Գիտությունների Ակադեմիայի Մետեորիտային հավաքածուում կշռում է 3.719 կգ։

Այն, որ ներառումները բավականին անորոշ են, ենթադրում է, որ այն ենթարկվել է 950°C-ից ավելի ջերմաստիճանի, այդ պատճառով էլ դասակարգվել է H6 կատեգորիայում։

## Տես նաև
* Երևան (երկնաքար)
## Ծանոթագրություններ

Կատեգորիա:1906 թվականին հայտնաբերված աստղագիտական մարմիններ
Կատեգորիա:Տավուշի մարզ
Բոգդան Միխայլիչենկո

**Բոգդան Վասիլևիչ Միխայլիչենկո** (, ), ուկրաինացի ֆուտբոլիստ, Ժիտոմիրի «Պոլեսիեի» և Ուկրաինայի ազգային հավաքականի պաշտպան։

## Ակումբային կարիերա
Ֆուտբոլով սկսել է զբաղվել Բորիսպոլում, այնուհետև խաղացել է Մանկապատանեկան լիգայում՝ «Կնյաժա» ՖԱ-ի կազմում, որտեղից 2010 թվականին տեղափոխվել է Կիևի «Դինամո»։ Առաջին մարզիչը Ալեքսանդր Կուրիլկոն էր։

2013 թվականից մասնակցել է կիևցիների պատանեկան և երիտասարդական թիմերի հանդիպումներին։ «Դինամոյի» առաջին ակումբային թիմի կազմում իր նորամուտը նշել է 2015 թվականի ապրիլի 8-ին՝ Ուկրաինայի գավաթի 1/4 եզրափակիչ խաղի՝ Լուգանսկի «Զարյայի» դեմ տնային խաղում (2:0), որում անցկացրել է բոլոր 90 րոպեները։ Պրեմիեր լիգայում իր առաջին խաղն անցկացրել է Լվովում 2015 թվականի մայիսի 24-ին տեղի «Կարպատների» դեմ (1:0)՝ 87-րդ րոպեին փոխարինելով Ժերմեին Լենսին։

2017 թվականի դեկտեմբերին Ալեքսանդր Տիմչիկի հետ վարձավճարով տեղափոխվել է Լուգանսկի «Զարյա»։

2019 թվականի հունիսի 27-ին Կիևի «Դինամոն» և «Զարյան» հայտարարել են տրանսֆերի մասին, որի շրջանակներում Ալեքսանդր Կարավաևը տեղափոխվել է կիևյան ակումբ, իսկ «Զարյան» փոխարենը ստացել է Բոգդան Միխայլիչենկոյին։

2020 թվականի օգոստոսին բելգիական «Անդերլեխտը» հայտարարել է ֆուտբոլիստի հետ չորս տարվա պայմանագիր ստորագրելու մասին։ Օգոստոսի 16-ին նոր ակումբի կազմում իր առաջին խաղում Բոգդանը խփել է առաջին գոլը բրյուսելյան թիմի կազմում՝ գրավելով «Սենտ Տրյուդենի» դարպասը։

2022 թվականի հուլիսի 27-ին Դոնեցկի «Շախտյորը» հայտարարել է ֆուտբոլիստի հետ մեկ տարվա վարձակալության պայմանագիր կնքելու մասին՝ գնելու հնարավորությամբ։

## Կարիերան հավաքականում
Բոգդան Միխայլիչենկոն հանդես է եկել Ուկրաինայի մինչև 17 և 18 տարեկանների պատանեկան հավաքականներում, ինչպես նաև հրավիրվել է մինչև 19 տարեկանների հավաքական։

Առաջին խաղն Ուկրաինայի ազգային հավաքականում անցկացրել է 2020 թվականի սեպտեմբերի 3-ին՝ մեկնարկային կազմում խաղալով Ազգերի լիգայի 2020/2021 թվականների խաղարկության Շվեյցարիայի հավաքականի դեմ։ Նա կարողացել է աչքի ընկնել արդյունավետ գործողություններով և գոլային փոխանցում է կատարել Ալեքսանդր Զինչենկոյին։

Ընդգրկվել է 2024 թվականին Գերմանիայում կայացած Եվրոպայի առաջնության եզրափակիչ փուլին մասնակցած ազգային թիմի կազմում, սակայն այդպես էլ խաղադաշտ դուրս չի եկել։

## Նվաճումներ
; «Դինամո» (Կիև)

* Ուկրաինայի չեմպիոն՝ 2014/15
* Ուկրաինայի գավաթի հաղթող՝ 2014/15

; Շախտյոր (Դոնեցկ)

* Ուկրաինայի չեմպիոն՝ 2022/23

### Անձնական
* Ուկրաինայի առաջնության ամսվա լավագույն խաղացող (**3**)՝ 2019 թվականի սեպտեմբեր, 2019 թվականի դեկտեմբեր, 2020 թվականի մարտ

## Վիճակագրություն
### Ակումբային

### Ազգային հավաքականում

**Ընդամենը՝ 6 խաղ, 0 գոլ / 1 հաղթանակ, 1 ոչ-ոքի, 4 պարտություն**

## Ծանոթագրություններ

## Արտաքին հղումներ
* Էջը «Զարյայի» պաշտոնական կայքում
* Էջը «Դինամոյի» պաշտոնական կայքում

Կատեգորիա:Անդերլեխտի ֆուտբոլիստներ
Կատեգորիա:Դինամո Զագրեբի ֆուտբոլիստներ
Կատեգորիա:Դինամո Կիևի ֆուտբոլիստներ
Կատեգորիա:Զարյա Լուգանսկի ֆուտբոլիստներ
Կատեգորիա:Շախտյոր Դոնեցկի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Առվակը երեխաների հետ անցնող իտալուհին

**«Առվակը երեխաների հետ անցնող իտալուհին»** (), էստոնացի նկարիչ, էստոնական գեղանկարչության հիմնադիրներից Յոհան Կյոլերի նկարներից։ Այս ստեղծագործությունը հեղինակը վրձնել է 1862 թվականին։ Յուղաներկով կտավի չափերն են 82,5 × 53,5 սմ։

Այսօր «*Առվակը երեխաների հետ անցնող իտալուհին»* ստեղծագործությունը պահպանվում և ցուցադրվում է Կումու թանգարանում (Տալլին, Էստոնիա)։

## Պատմություն
1858-ից 1859 թվականներին Յոհան Կյոլերը գտնվել է Իտալիայում, որտեղ և ոգեշնչվել է նկարի ստեղծման համար։ «Առվակը երեխաների հետ անցնող իտալուհին» նկարը համարվում է հեղինակի «*իտալական շրջանի*» գործերից։

## Նկարագիր
«Առվակը երեխաների հետ անցնող իտալուհին» ստեղծագործությունում հեղինակը վրձնել է ամբողջ հասակով կանգնած կնոջ։ Վերջինս ձախ ոտքով մտնում է ջրի մեջ, իսկ աջը դեռևս ափին է։ Նրա հագին ավանդական զգեստ է։ Պարանոցին հուլունքաշար կա։ Գլխին զամբյուղ է դրված, որի մեջ փոքր երեխա կա։ Ձախ ձեռքով անոթ է բռնել։ Աջով քղանցքն է բարձրացրել։ Իտալուհու աջ կողքին կանգնած է թիկնոցը վեր բարձրացրած փոքրիկ տղան, որը ձախ ձեռքով բռնել է կնոջ շորերից։ Վտակը փոքր տարածք է զբաղեցնում նկարի ներքևի մասում։ Հերոսների թիկունքում քարքարոտ ափն է՝ բուսականությամբ շրջապատված։ Վերևի ձախ անկյունում մեծ ծառ է նկարված։ 

Կտավն աչքի է ընկնում գունային մեծ բազմազանությամբ։

## Ծանոթագրություններ

## Արտաքին հղումներ
* ''«Առվակը երեխաների հետ անցնող իտալուհին» ստեղծագործությունը կայքում''

Կատեգորիա:1862 նկարներ
Կատեգորիա:Էստոնիայի կերպարվեստ
Կատեգորիա:Կանանց դիմապատկերներ
Կատեգորիա:Կումու թանգարանի նկարներ
Կատեգորիա:Յոհան Կյոլերի նկարներ
Անապուրնա

**Անապուրնա** (; ), լեռ Նեպալի հյուսիսային մասի կենտրոնական հատվածում՝ Գանդակի մարզում: Ծովի մակարդակից բարձրությունը 8091 մետր է. այդ ցուցանիշով 10-րդ տեղն է զբաղեցնում աշխարհի առավել բարձր լեռների ցանկում: Անապուրնան հռչակվել է վերելքի դժվարության ու վտանգավորության գերբարձր աստիճանով: 

1950 թվականին Մորիս Հերցոգը լեռան հյուսիսային լանջով առաջնորդել է ֆրանսիական արշավախումբը դեպի գագաթ. այդպիսով՝ Անապուրնան դարձել է ութ հազար մետրից ավելի բարձրություն ունեցող առաջին լեռը, որի գագաթը հաջողությամբ նվաճվել է լեռնագնացների կողմից: 

Տասնամյակներ շարունակ Անապուրնան պահպանել է լեռնագնացության տեսակետից ամենավտանգալի լեռան համբավը. 2022 թվականի դրությամբ նրա բարձունքը կարողացել է հաջողությամբ հաղթահարել 365 լեռնագնաց, իսկ 72 ալպինիստ զոհվել է ձնահյուսի,եղանակի անկանխատեսելի վատթարացման, զանազան խոչընդոտներով լի, չափազանց զառիթափ լանջերի պատճառով: Առավել վտանգալից է լեռան հարավային լանջը, որը համարվում է ամենադժվար մագլցվողներից մեկը աշխարհում:

## 2014 թվականի ձնաբուքը
2014 թվականի հոկտեմբերին առնվազն 43 մարդ է զոհվել, 175-ը՝ վիրավորվել, 10-ից 50-ը՝ անհետ կորել Անապուրնայի վրա և շուրջը տեղի ունեցած ձնաբքի ու ձնահյուսքերի հետևանքով: Նրանց մեծ մասը Նեպալից, Իսրայելից, Կանադայից, Հնդկաստանից, Սլովակիայից, Լեհաստանից զբոսաշրջիկներ էին, ովքեր դուրս էին եկել 4800 մետր բարձրության վրա գտնվող հյուրատնից՝ զբոսաշրջային երթուղու ամենաբարձր կետը համարվող Թորոնգ Լա գագաթը բարձրանալու, այնուհետև իջնելու համար: Պատահարը դարձել է զբոսաշրջային ամենաահավոր աղետը Նեպալի պատմության մեջ:

## Կինոնկարներ Անապուրնայի մասին
* The Hard Way — Annapurna South Face (1970).
* «Չնվաճված բարձունք», վավերագրական, 40 րոպե
* «Իսկական կյանք» («Pura vida — The Ridge»), վավերագրական, հեղինակներ Pablo Iraburu, Migueltxo Molina, 2012 թ., 85 րոպե
* «Բարձունք» («La cima») — իսպանացի ռեժիսոր Իբոն Կարմենսանի ֆիլմը, 2022 թ., 95 րոպե

## Պատկերասրահ

Պատկեր:Annapurna from Tansen.jpg|Անապուրնայի տեսքը Նեպալի Թանսեն բնակավայրից
Պատկեր:Manang Annapurna 2 peak.jpg|Անապուրնա II-ը
Պատկեր:Annapurna_II_as_seen_from_Chame.jpg|Անապուրնա II-ի տեսքը Չամե գյուղի մերձակայքից
Պատկեր:Morning Annapurna III and Gangapurna.jpg|Անապուրնա III-ը (կենտրոնում) և Գանգապուրնան (աջից)
Պատկեր:Gangapurna_mt_and_glacier.jpg|Գանգապուրնան և նույնանուն սառցադաշտը
Պատկեր:Marsyangdi river valley near Pisang.jpg|Մարսյանդի գետի հովիտը


## Ծանոթագրություններ

## Գրականություն
*
*
*
* Chapter 7.

## Արտաքին հղումներ
* 
* 

Կատեգորիա:Հիմալայներ
Կատեգորիա:Նեպալի լեռներ
Անահիտ Հակոբյան

**Անահիտ Հակոբյան** (), հայ երգչուհի։ 2024 թվականին ներկայացրել է Հայաստանը «Նոր ալիք 2024» միջազգային մրցույթում և դարձել հաղթող։

## Կենսագրություն
2005 թվականին Անահիտ Հակոբյանը ընդունվել է Երևանի Ալեքսանդր Աճեմյանի անվան երաժշտական դպրոց, սովորել է ժողովրդական երգեցողություն, որտեղ հանդես է եկել որպես մեներգչուհի։ Բարձրագույն կրթությունը ստացել է Երևանի պետական համալսարանի պատմության ֆակուլտետի կովկասագիտության բաժնում։

## Գործունեություն
2010 թվականին Անահիտ Հակոբյանը մասնակցել է Շանթ հեռուստաընկերության «Աստղիկներ 2» նախագծին և անցել եզրափակիչ փուլ։ Նույն թվականին ռուսական «Երգը բարեկամության կամուրջ է» երգի հանրապետական փառատոնում արժանացել է դափնեկրի կոչման։

2011 թվականին Հակոբյանը հաղթել է «Golden Voice» հանրապետական մրցույթ-փառատոնում։ Նույն թվականին Հայաստանի 20-ամյակին նվիրված «Վերածնունդ» 3-րդ միջազգային մրցույթ-փառատոնում արժանացել է 1-ին կարգի դափնեկրի կոչման և ոսկե մեդալի։ 

2012 թվականին Հակոբյանը ելույթ է ունեցել Հայաստանի պաշտպանության նախարարության կողմից կազմակերպված մի քանի համերգային ծրագրերում և իր ելույթների համար արժանացել բազմաթիվ մրցանակների։ Ինչպես նաև, Անահիտ Հակոբյանը  ԵՊՀ ուսանողների հետ միասին համերգային ծրագրերով հանդես է եկել Հայաստանի մի շարք և Արցախի Հանրապետության գրեթե բոլոր զորամասերում։

Երգչուհին շարունակեց մասնակցել մրցութային երաժշտական ծրագրերի՝ 2014 թվականին հասնելով հայկական «X Factor»-ի աղջիկների թիմի լավագույն եռյակ։

Հակոբյանի միջազգային ճանաչումը մեծացել է, երբ 2018 թվականին հաղթել է Գերմանիայում կայացած «Berliner Perle» միջազգային մրցույթում։

2024 թվականին Հակոբյանը թողարկել է իր առաջին երգն ու տեսահոլովակը «Ուրիշ աշխարհ» վերնագրով։

Նույն տարի ներկայացրել է Հայաստանը Սոչիում կայացած *[[Նոր ալիք (մրցույթ)|«Նոր ալիք 2024»]]* երգի միջազգային մրցույթում, որտեղ արժանացել է ժյուրիի անդամների ամենաբարձր գնահատականին և դարձել հաղթող։

2024 թվականի դեկտեմբերի 8-ին Անահիտ Հակոբյանը ելույթ է ունեցել աշխարհահռչակ Dolby թատրոնում կայացած «Armenian Music Video Awards» մրցանակաբաշխության ընթացքում և արժանացել է հատուկ մրցանակի:

2025 թվականի մայիսին երգչուհին ներկայացրել է իր նոր ստեղծագործությունը՝ «Հայի երկինք» վերնագրով երգ-աղոթքը:

### Նոր ալիք 2024
Այս երեք երգերով Անահիտը մասնակցել է «Նոր ալիք 2024» մրցույթին՝ հավաքելով ընդհանուր 222 միավոր և դառնալով հաղթող։

## Ծանոթագրություններ

Կատեգորիա:Հայ երգչուհիներ
Բեթմանի արխիվ

[մինի|'''[Օտտո Բեթման, Բեթմանի արխիվի հիմնադիր (1947)**]]
**Բեթմանի արխիվ*' (), ավելի քան 18 միլիոն լուսանկարների և պատկերների հավաքածու,  որոշները վերաբերում են Միացյալ Նահանգների [[Քաղաքացիական պատերազմը ԱՄՆ-ում|քաղաքացիական պատերազմին]] և ներառում են ԱՄՆ-ի ամենահայտնի պատմական պատկերները։ Արխիվը ներառում է նաև բազմաթիվ պատկերներ Եվրոպայից և այլ երկրներից:

== Պատմություն ==
Արխիվը հիմնադրել է 1935 թվականին ԱՄՆ ներգաղթած [[Գերմանիա|գերմանացի]] համադրող Օտտո Բեթմանը (1903-1998) 1936 թվականին։  Արխիվի հիմք է հանդիսացել Օտտո Բեթմանի 15․000 պատկերներից բաղկացած անձնական հավաքածուն, ինչը նա իր հետ բերել է ճամպրուկներով, երբ փախել է նացիստական Գերմանիայից:  

Տարիների ընթացքում այն ձեռք է բերել այլ հավաքածուներ, այդ թվում՝ Ֆիլիպ Ջենդրոուի «Ամերիկյան հավաքածուն» 1967 թվականին,  1971 թվականին Underwood & Underwood-ի 19-րդ դարի վերջից մինչև Առաջին համաշխարհային պատերազմի նյութերի հավաքածուն և [[Յունայթեդ պրես ինթերնեյշնըլ]] հավաքածուն 1984 թվականին: Նա ակտիվորեն ընդլայնել է իր հավաքածուն՝ գովազդելով ամսագրերում, 

օրինակ՝ 1959 թվականի «Film Quarterly*» ամսագրի* ձմեռային համարում գրել է․ «Ցանկանում եմ գնել. Հին ֆիլմերի կադրեր - մոտավորապես 1915-1935 թվականների, հայտնի աստղերի վաղ կատակերգություններ.և արտադրանք»:1960 թվականին Բեթմանը այն տեղափոխել է [[Նյու Յորք|Նյու Յորք քաղաքի]] իր բնակարանից՝ 215 Արևելյան 57-րդ փողոցի Թիշման շենք: 1981 թվականին Բեթմանը վաճառել է արխիվը Քրաուս Թոմսոն կազմակերպությանը։

1995 թվականին արխիվը վաճառվել է «Կարբիս» թվային [[Ֆոնդային լուսանկարչություն|ֆոնդային լուսանկարչական]] ընկերությանը, որը հիմնադրել է [[Բիլ Գեյթս|Բիլ Գեյթսը]]։ Այս վաճառքից բխող հավաքածուի հասանելիության սահմանափակումները նկարագրված են «Goodbye to All That» խմբագրականում 2001 թվականի մայիսին *American Heritage* ամսագրի համարում։

2001 թվականի վերջից մինչև 2002 թվականի մարտը, լուսանկարներն ու նեգատիվները պահպանելու համար, «Կորբիս»-ը արխիվը Մանհեթենից տեղափոխել է արևմտյան [[Փենսիլվանիա|Փենսիլվանիայում]], 67 մ խորության վրա, նախկին [[Կրաքար|կրաքարի]] հանքավայրի տարածքում գտնվող «Այրըն մաունթայն» ազգային ստորգետնյա պահեստարան: Պահպանման սենյակի ջերմաստիճանը աստիճանաբար իջեցվում է մինչև -20 °C, որը ֆիլմի պահպանության մասնագետ Հենրի Վիլհելմի կողմից որոշվել է որպես արխիվի երկարատև պահպանման օպտիմալ ջերմաստիճան: Այս ջերմաստիճանում հավաքածուն 500 անգամ ավելի դանդաղ կփչանա, քան Մանհեթենում: Միևնույն ժամանակ, «Կորբիս»-ը նեգատիվները հաճախորդների պատվերով սկանավորում է և թվայնացնում:

2016 թվականին «Կորբիսը» ձեռք է բերել Visual China Group-ը։

== Գրականություն ==
* Susanne Mendack: *Schatzkammer der Fotografie: das legendäre Bettmann-Archiv*. Düsseldorf: Feymedia, 2009. ISBN
* Monika Idems: "Bettmann-Archiv - Schatzkammer der Fotografie" - Review in *WAZ'', 20. Dez. 2009, with sample images
* Sarah Boxer: "A Century's Photo History Destined for Life in a Mine," New York Times, April 15, 2001.

## Ծանոթագրություններ

Կատեգորիա:1936 հիմնադրումներ ԱՄՆ-ում
Կատեգորիա:20-րդ դարն ԱՄՆ-ում
Կատեգորիա:Արխիվներ
Կատեգորիա:Լուսանկարչությունն ԱՄՆ-ում
Կատեգորիա:Նյու Յորքի մշակույթ
Միավորված Հայեր կուսակցություն

**Միավորված Հայեր**, կուսակցություն Հայաստանում։ Այն գլխավորում է Ռուբեն Ավագյանը։

## Պատմություն
Կուսակցությունը Ռուբեն Ավագյանի թեկնածությունը առաջադրեց 2003 թվականի նախագահական ընտրությունների ժամանակ։ Ավագյանը զբաղեցրեց վեցերորդ հորիզոնականը՝ ստանալով ձայների 0.41%-ը։

2012 թվականի խորհրդարանական ընտրություններից հետո կուսակցությունը չկարողացավ որևէ ներկայացուցչություն ստանալ Ազգային ժողովում։ 

2017 թվականին կուսակցությունը ձևավորել է Հայկական վերածնունդ դաշինքը և միավորվել կենտրոնամետ եվրոպամետ Օրինաց Երկիր կուսակցության հետ: Սակայն 2017-ի խորհրդարանական ընտրությունների արդյունքում դաշինքը չկարողացավ ստանալ որևէ մանդատ՝ ստանալով ընտրողների ձայների ընդամենը 3,72% - ը։ Դրանից քիչ անց դաշինքը լուծարվեց։

Կուսակցությունը չի մասնակցել 2018 և 2021 թվականների խորհրդարանական ընտրություններին։

## Գաղափարախոսություն
Կուսակցությունը պահպանում է կենտրոնամետ, ազգային-հայրենասիրական գաղափարախոսությունը և աջակցում է Հայաստանում ուժեղ քաղաքացիական հասարակության և ժողովրդավարության զարգացմանը՝ միաժամանակ ամրապնդելով կենսամակարդակը և միջին խավը։ Կուսակցությունը սատարում է նաև Արցախի Հանրապետության ինքնորոշմանը և Հայ Առաքելական եկեղեցու գործունեությանը:

Կուսակցության մանիֆեստում կոչ է արվում շարունակել Հայաստանի եվրոպական ինտեգրումը և ասվում է, որ եվրոպական ինտեգրումը կնպաստի Հայաստանի և Կովկասյան տարածաշրջանի կայունությանն ու տնտեսական զարգացմանը։ Կուսակցությունը հավատում է նաև Ռուսաստանի և ԱՊՀ անդամ երկրների հետ սերտ համագործակցության պահպանմանը։

## Ծանոթագրություններ

## Արտաքին հղումներ

* Միավորված Հայեր կուսակցությունը ֆեյսբուքում

Կատեգորիա:2000 հիմնադրումներ Հայաստանում
Կատեգորիա:Անավարտ հոդվածներ Հայաստանի քաղաքականության մասին
Կատեգորիա:Հայաստանի եվրոպամետ կուսակցություններ
Կատեգորիա:Հայաստանի կուսակցություններ
Բողոքի ցույցեր Հայաստանում (2003-2004)

**Բողոքի ցույցեր Հայաստանում (2003-2004)**, 2003 թվականի նախագահական ընտրություններից և նույն թվականի խորհրդարանական ընտրություններից հետո բողոքի զանգվածային ցույցեր, երթեր Հայաստանում, որոնք հիմնականում գլխավորում էր նախագահական ընտրությունների նախկին թեկնածու Ստեփան Դեմիրճյանը։ Այդ շրջանում քաղաքական վիճակն առավել բարդ էր, և ընտրական գործընթացի նկատմամբ լուրջ դժգոհություններ կային, ինչն էլ պատճառ հանդիսացավ զանգվածային բողոքների և ցույցերի:

## Նախապատմություն
2003 թվականի նախագահական ընտրություններն ու խորհրդարանական ընտրություններն անցկացվեցել են համեմատաբար կասկածելի մթնոլորտում: Հայաստանի ընտրական գործընթացը և արդյունքները մեծապես քննադատվում էին ընդդիմության, միջազգային դիտորդների և շատ քաղաքացիների կողմից, որոնք պնդում էին, թե ընտրությունները կեղծվել են: Միջազգային դիտորդների եզրակացությունն այն էր, որ ընտրությունները մի քանի էական առումներով չեն համապատասխանել ժողովրդավարական չափանիշներին՝ ներառյալ ձայների հաշվարկի կեղծումները, դիտորդների և վստահված անձանց նկատմամբ սպառնալիքները, ինչպես նաև զինվորականների քվեարկության գաղտնիության խախտումները:

## Ցույցեր

### 2004 թվականի ապրիլի 12
Ընդդիմության թեկնածու Ստեփան Դեմիրճյանը, երկրորդ փուլում պարտվեց գործող նախագահ Ռոբերտ Քոչարյանին՝ ընտրություններում պաշտոնապես զբաղեցնելով երկրորդ տեղը։ Ընդդիմությունը չճանաչեց ընտրությունների արդյունքները, ձևավորեց միասնական շտաբ, համախմբվեցին 16 կուսակցություններ ու հանրահավաքներով շարունակեցին պայքարը: Բողոքի գործողությունների առաջնորդ Դեմիրճյանը Ազատության հրապարակում հանրահավաք սկսեց՝ պահանջելով իշխանությունների հրաժարականը։ Ավելի ուշ նա երթ կազմակերպեց դեպի նախագահի նստավայր, սակայն Ազգային ժողովի շենքի առջև ոստիկանությունը փակեց ճանապարհը։ Դրանից հետո ցուցարարները նստացույց հայտարարեցին, բայց ավելի ուշ ոստիկանությունը հարձակվեց նրանց վրա՝ ուժով ցրելով նստացույցը։ 

## Զարգացումներ և հետևանքներ
Բողոքի ցույցերը 2004 թվականին ավելացան, սակայն իշխանությունն արդյունավետ կերպով զսպում էր դրանք։ Որոշ ժամանակ անց ընդդիմության կողմից բողոքի ուժգնությունը նվազեց, բայց այդ տարիների ցույցերը դարձան նախադրյալ հետագա քաղաքացիական հասարակության ձևավորման և ապագա քաղաքական շարժումների համար:

## Տես նաև
*Մարտի 1-ի իրադարձություններ
*Բարևի հեղափոխություն

## Ծանոթագրություններ

Կատեգորիա:2003 Հայաստանում
Կատեգորիա:2004 Հայաստանում
Կատեգորիա:Հայաստանի ժողովրդական շարժումներ
Իտալական սագեր

thumb|Իտալական խոպոպավոր սագեր
**Իտալական սագեր**, սագերի ցեղ, ստացվել է Իտալիայում՝ տեղական սագերը չինական սագերով՝ «արյան ներարկման» մեթոդով բարելավելով։ Փետրավորումը սպիտակ է։ Արուների կենդանի զանգվածը 6,5–7 կգ է, էգերինը՝ 5,5–6 կգ։ Տարեկան միջին ձվատվությունը՝ 35–47 ձու, ձվի զանգվածը՝ 150–170 գ։ Օգտագործում են տրամախաչման նպատակով մսացու ճուտ, ինչպես նաև սագալյարդ ստանալու համար, որը կազմում է մսեղիքի մինչև 7%-ը։ Իտալական սագեր բուծում են հիմնականում Իտալիայում, Ուկրաինայում, Լատվիայում, Կրասնոդարի երկրամասում, Մոսկվայի մարզում և այլն։

## Նկարագրություն
Սրանք թեթև քաշով, փոքր չափի սագեր են՝ գլխին խոպոպավոր փետուրներով։ Իտալական սագերը հիմնականում ամբողջովին սպիտակ են, սակայն որոշները կարող են ունենալ շագանակագույն կամ բաց շագանակագույն բծեր։ Սագերն ունեն վարդագույն կամ կարմրանարնջագույն կտուց և ոտքեր, իսկ աչքերը՝ պայծառ կապույտ են։ Սագերը միջին երկարությամբ են, միջին քաշով և երկար պարանոցով։ Սովորաբար հանդարտ են և լավ պահապաններ են։

### Ձվեր
Իտալական սագերը կարող են ապրել մինչև 25 տարի։ Յուրաքանչյուր ձվի ինկուբացիան տևում է 28-30 օր։ Եթե շարունակաբար վերցնեք նրանց ձվերը, նրանք կդնեն միջինից ավելի շատ ձվեր։ 

Սագերը սկսում են ձվադրել վաղ գարնանը։ Այս ընթացքում գլխավոր սագը դառնում է ագրեսիվ։

## Ծանոթագրություններ

Կատեգորիա:Սագերի ցեղեր
Նիվխեր

**Նիվխեր** (մինչհեղափոխական գրականության մեջ՝ գիլյակներ), ժողովուրդ։ Բնակվում են Ամուր գետի ստորին հոսանքի ավազանում (ՌԴ Խաբարովսկի երկրամաս) և Սախալին կղզում։ Թիվը՝ 3,8 հազար (2021)։ Խոսում են նիվխերեն։ 

Մինչև 1917 թվականը նիվխերը պահպանել էին տոհմացեղային հարաբերությունների զգալի մնացուկներ։ Նիվխերի մեծ մասը պաշտոնապես ուղղափառներ էին, սակայն նրանց մոտ իրականում տիրապետում էին կրոնական հին պատկերացումներ, շամանություն։ Նիվխերը  ավանդական ձկնորսության հետ զարգացել են նաև տնտեսության նոր ճյուղեր (երկրագործություն, անասնապահություն)։ Ունեն ազգային մտավորականություն։ 

Նիվխերենը դասվում է մեկուսացած լեզուների շարքին. ժամանակակից նիվխերի մեծ մասը խոսում է ռուսերեն։ Իրենց մշակույթով նիվխերը մոտ են պալեոասիական լեզուներով խոսող ժողովուրդներին (չուկչաներ, կորյակներ և այլն), ուստի հաճախ միավորվում են նրանց հետ։

Նիվխյան գրականությունը մեծապես ձևավորվել է գրող Վլադիմիր Սանգիի շնորհիվ։ Նիվխերին ուսումնասիրող և նիվխերենի բառարաններ կազմող գիտնականն էր Չուներ Տաքսամին։

## Պատկերասրահ

Պատկեր:Nivkhs and Ainu men.jpg|Պաուլի, «Ռուսաստանի ժողովուրդների ազգագրական նկարագրությունը», 1862 թվական
Պատկեր:Gilyak.jpg|Ազգային հագուստով
Պատկեր:Nivkh village.jpg|
Պատկեր:V.M. Doroshevich-Sakhalin. Part II. Nivkh Children.png|1903 թվականի նկար
Պատկեր:Nivkh People.JPG|Սախալինի նիվխեր 


## Գրականություն
* Народы Сибири / Под ред. М. Г. Левина, Л. П. Потапова — М.: Л.: Изд-во АН СССР, 1956. — (Серия «Народы мира: Этнографические очерки».)

## Ծանոթագրություններ

## Արտաքին հղումներ

Կատեգորիա:Բնիկ ազգեր
Կատեգորիա:Էթնիկ խմբեր
Կատեգորիա:Ռուսաստանի ազգեր
Թոմբիլի

մինի| Թոմբիլիի արձանը
**Թոմբիլի** (, թարգմանաբար՝ *թմբլիկ,* ծննդյան օրն ու վայրը անհայտ է, ), Ստամբուլի փողոցային կատու։ Միջազգայնորեն հայտնի է դարձել մի լուսանկարի շնորհիվ, որտեղ պատկերված է եղել մայթին պառկած։ Մահից հետո Ստամբուլում նրա արձանմ է տեղադրվել։

## Կյանք
Թոմբիլին (ընդհանուր թուրքական մականունը թմբլիկ ընտանի կենդանու համար) փողոցային կատու է եղել, որ ապրել է Ստամբուլի Քադըքյոյ թաղամասի Զիվերբեյ վիլլայում։ Լրատվամիջոցների հաղորդագրություններում նշվում է, որ Թոմբիլիի սեռը արական է. սակայն դա վիճելի է։ Թոմբիլին հայտնի է դարձել թաղամասի բնակիչների շրջանում իր ընկերասիրության և աստիճաններին հենվելու իր ձևի համար: Այս կեցվածքի լուսանկարի արդյունքում կատուն ամբողջ աշխարհում  դարձել է համացանցային ֆենոմեն և հայտնի  սոցիալական ցանցերում։։ Քադըքյոյ թաղամասում նա պաշտամունքային կարգավիճակ է ստացել։ 2016 թվականին Թոմբիլին ծանր հիվանդացել է և մահացել օգոստոսի սկզբին։

## Հուշարձան
alt=Tombili statue|մինի| Թոմբիլի
Նրա մահից հետո նրա հիշատակը հարգելու խնդրագիր են ստորագրել և հավաքվել է 17․000 ստորագրություն։ Քադըքյոյի քաղաքապետ Այքուրթ Նուհօղլուն համաձայնել է արձան տեղադրելուն։ Տեղացի քանդակագործ Սևալ Շահինը քանդակել է Թոմբիլիին, իրեն հռչակ բերած հայտնի կեցվածքով։ Հուշարձանը բացվել է Վայրի բնության համաշխարհային օրը՝ 2016 թվականի հոկտեմբերի 4-ին։  Հարյուրավոր մարդիկ են եկել հարգանքի տուրք մատուցելու, իսկ Քադըքյոյի փոխքաղաքապետ Բաշար Նեջիփօղլուն միջոցառման առիթով ելույթ է ունեցել թուրքական հեռուստատեսությամբ։ 

### Գողություն և վերադարձ
Մեկ ամիս անց քանդակն անհետացել է։ Սոցցանցերում տարածված լուսանկարում երևում է, որ արձանը կորել է տեղում միայն քանդակի արույրե հուշատախտակն է մնացել:  Քադըքյոյի քաղաքապետարանը 2016 թվականի նոյեմբերի 8-ին հայտարարել է, որ արձանը գողացել են։ «Նրանք գողացել են Թոմբիլիի արձանը: Նրանք ամեն գեղեցիկի թշնամիներն են: Նրանք միայն ատելություն, արցունքներ և պատերազմ գիտեն», - ասել է թուրք պատգամավոր Թունջայ Օզքանը : Սակայն 2016 թվականի նոյեմբերի 10-ին արձանը վերադարձվել է։

## Ծանոթագրություններ

## Արտաքին հղումներ
* "BoRa KiLiC Travel In Turkey - In Memory Of Istanbul’s Phenomenal Cat" YouTube-ում

Կատեգորիա:Համացանցային մեմեր
Կատեգորիա:Հայտնի կենդանիներ
Կատեգորիա:Հուշարձաններ այբբենական կարգով
Կատեգորիա:Ստամբուլի հուշարձաններ
Կատեգորիա:Ստամբուլի մշակույթ
Մաստարայի ճակատամարտ

**Մաստարայի ճակատամարտը** ռազմական հակամարտություն կամ ճակատամարտ էր Հայաստանի առաջին հանրապետության և Օսմանյան կայսրության միջև: Տեղի է ունեցել 1918 թվականի մայիսի 24-28-ը ընկած ժամանակահատվածում, և կարևոր գործոններից էր Հայաստանի առաջին հանրապետության ստեղծման համար։ 

## Ճակատամարտը
Ճակատամարտը սկսվեց 1918 թվականի Մայիսի 24-ին, երբ օսմանյան բանակը մոտեցավ Մաստարայում տեղակայված Դրաստամատ Կանայանի ընդամենը 3000 հոգանոց կայազորին: Չնայած որ օսմանյան բանակն ուներ ավելի շատ զինամթերք և զինվոր, նրանք այնքան պատրաստված չէին, ինչքան հայերը: 

Օսմանյան բանակը սկսեց իր հարձակումը, և ճակատամարտի հաջորդ օրը՝ մայիսի 25-ին, Մաստարայում ծանր մարտեր էին ընթանում, սակայն օսմանյան բանակը չկարողացավ պատշաճ կերպով ճեղքել հայերի պաշտպանական գիծը, որոնք օգտագործում էին Սուրբ Հովհաննես եկեղեցին պաշտպանական գիծը ղեկավարելու համար: Ճակատամարտի առաջին երկու օրը՝ մայիսի 24-25-ը, օսմանյան բանակի երկու անհաջող հարձակումներից հետո, նրանք որոշում են ուղղակիորեն գրոհել  Սուրբ Հովհաննես եկեղեցին, քանի որ այն կարևոր է հայկական զորքերի համար և՛ մշակութային առումով, և՛ հանուն ճակատամարտի հրամանատարության։ 

Սկսվեց օսմանյան հարձակումը 26-ի գիշերը, երբ օսմանյան զորքերը սկզբնական հաջողություններ տարան՝ առաջին անգամ ճեղքելով հայկական պաշտպանական գիծը և արագ առաջ շարժվելով դեպի եկեղեցի։ Հայերը, սակայն, հեշտությամբ չհանձնվեցին. նրանք խիզախորեն կռվեցին՝ օգտագործելով նռնակներ և խելամիտ մարտավարություն, հարվածելով օսմանցիներին բավականին ամրացված գյուղում՝ հարյուրավոր զոհեր տալով այդ ընթացքում, բայց հաջողությամբ պաշտպանվեցին, քանի որ օսմանյան զորքերը ստիպված էին նահանջել քաղաքից դուրս՝ վերադառնալով իրենց սկզբնական դիրքերին։  Օսմանցիների այս անհաջող հարձակումից հետո, նրանց մարտական պատրաստվածությունը սկսեց թուլանալ, երբ օսմանյան զորքերը կանոնավոր կերպով լքեցին ճակատամարտը, ինչը ստիպեց օսմանցիներին նահանջել այն բանից հետո, երբ մայիսի 27-28-ը ընկած ժամանակահատվածում շարունակվող հարձակողական փորձերը ձախողվեցին: 

## Աղբյուրներ

Կատեգորիա:1918 Հայաստանում
Կատեգորիա:Հայաստանի ճակատամարտեր
Կատեգորիա:Առաջին համաշխարհային պատերազմում Օսմանյան կայսրության ճակատամարտեր
Կատեգորիա:Հայաստանի առաջին հանրապետություն
Կատեգորիա:Կովկասյան արշավանքի ճակատամարտեր
Կատեգորիա:Հայաստանի առաջին հանրապետության ճակատամարտեր
Կատեգորիա:Հայաստանի առաջին հանրապետության պատերազմներ
Լհոցե

**Լհոցե** (,  (, )), բարձրությամբ չորրորդ լեռը աշխարհում. հաջորդում է Էվերեստին, Չոգորիին և Կանչենջունգային:Գլխավոր գագաթը, որը ծովի մակարդակից ունի 8516 մետր բարձրություն, ընկած է Չինաստանի Տիբեթյան ինքնավար շրջանի և Նեպալի Խումբու տարածաշրջանի միջև եղած սահմանագծին:

Հստակորեն զատորոշվում են լեռան չորս գագաթները. Գլխավոր Լհոցեն՝ 8516 մետր բարձրությամբ,  Միջին Լհոցեն (կոչվում է նաև Կենտրոնական I Լհոցե կամ Արևելյան Լհոցե)՝ 8414 մետր բարձրությամբ, Կենտրոնական Լհոցե II-ը՝ 8372 մետր բարձրությամբ և Լհոցե Շարը՝ 8383 մետր բարձրությամբ: Գլխավոր Լհոցեն համավում է լեռնագնացության տեսակետից միջին բարդություն ունեցող ութհազարական. նկատի է առնվում ստանդարտ Reiss Couloir արշավուղին: Սակայն նրա մյուս գագաթները և հարավային խիստ զառիթափ լանջը հիշատակվում են ամենադժվարինների ու առավել վտանգալիների թվում: Լհոցեի հյուսիսարևելյան սառցապատ լանջը դեռևս մնում է չհաղթահարված լեռնագնացների կողմից:

Լեռան գագաթն առաջինը հաղթահարել են Ֆրից Լուխզինգերն ու Էռնստ Ռայսը 1956 թվականի մայիսի 18-ին, իսկ ձմեռային առաջին վերելքն իրականացրել է Քշիշտոֆ Վելիցկին, 1988 թվականի դեկտեմբերի 31-ին:

## Ծանոթագրություններ

## Գրականություն
*
*A. Arnette : Lhotse gaining attention (2014)
*E. Morgan: Lhotse South Face – The Wall of Legends (2016)
* Шибаев Сергей. Стена (документальная повесть о покорении южной стены Лхоцзе), 1999 http://www.tag.spb.ru/extrem/n_1/wall.html
* Туруева И. «Русская вертикаль» (о первовосхождении в 2001 году на Лхоцзе Среднюю), 2007 http://ex-magazine.ru/news/books/b1-53.html
* Бершов С. И. Южная стена Лходзе. Снег: 2012 г. (о первопрохождении 1990 г.)

## Արտաքին հղումներ
* Lhotse page on Himalaya-Info.org (German)
* Lhotse page on Summitpost
* Ascents and fatalities statistics
* 
* 

Կատեգորիա:Ասիայի լեռներ
Կատեգորիա:Հիմալայներ
Կատեգորիա:Նեպալի լեռներ
Կատեգորիա:Չինաստանի լեռներ
Կատեգորիա:Տիբեթի լեռներ
Նիտրոբենզոլ

**Նիտրոբենզոլ**, C_6H_5NO_2, պարզագույն արոմատիկ նիտրոմիացություն։ Բաց դեղնավուն, դառը նշի հոտով յուղանման հեղուկ է։ Հալման ջերմաստիճանը 5,7°C է, եռմանը՝ 210,9°C, խտությունը՝ 1987 կգ/մ³ (25°C-ում)։ Վատ է լուծվում ջրում, լավ՝ օրգանական լուծիչներում։ Վերականգնելիս փոխարկվում է անիլինի կամ հիդրազոբենզոլի։ Ստացվում է բենզոլը նիտրացնող խառնուրդով նիտրելով։ Նիտրոբենզոլը խիստ թունավոր է, ազդում է կենտրոնական նյարդային համակարգի, շնչառության, նյութափոխանակության պրոցեսների վրա։ Օդում նիտրոբենզոլի սահմանային թույլատրելի կոնցենտրացիան աշխատավայրում 3 մգ/մ³ է, բնակավայրերում՝ 0,008 մգ/մ³։ Օգտագործվում է հիմնականում անիլին և բենզիդին ստանալու համար, կիրառվում ներկանյութերի արտադրության մեջ՝ որպես լուծիչ և օքսիդիչ։ 

## Կիրառություն
ձախից|մինի
Անիլինի, ազոտ պարունակող արոմատիկ միացությունների (բենզիդին, քինոլին, ազոբենզոլ), ցելյուլոզի եթերների լուծիչի արտադրության համար օգտագործվող սկզբնական հումք է։ Նաև կիրառվում է որպես մետաղների փայլեցնող բաղադրությունների բաղադրիչ, լուծիչ և մեղմ օքսիդիչ։ Հիմնականում օգտագործվում է անիլինի արտադրության համար։

Նիտրոբենզոլի ածանցյալները կիրառվում են որպես պայթուցիկ նյութեր և հրթիռային վառելանյութերի բաղադրիչներ։ Օգտագործվում են նաև օծանելիքի արտադրությունում՝ որպես բուրավետ կամ հոտն ամրացնող նյութեր, այդ թվում՝ արհեստական մուշկներ։ Նիտրոբենզոլն ինքը նախկինում արտադրվում էր որպես «դառը-նուշի» կամ «միրաբանի» յուղ։ Նիտրոբենզոլի որոշ ածանցյալներ կիրառվում են լաքերի և ներկերի բաղադրության մեջ, ինչպես նաև բժշկությունում։

## Տես նաև
* Հիդրազոմիացություններ

## Գրականություն
* Кнунянц И. Л. и др. т.3  Мед-Пол // Химическая энциклопедия. — М.: Большая Российская Энциклопедия, 1992. — 639 с. — 50 000 экз. — ISBN 5-85270-039-8.

## Ծանոթագրություններ

## Արտաքին հղումներ

Կատեգորիա:Նիտրոմիացություններ
Կատեգորիա:Լուծիչներ
Կատեգորիա:Քաղցկեղածիններ
Ձիավոր (նկար, Նևիլ)

**«Ձիավոր»**(), ֆրանսիացի նկարիչ-մարտանկարիչ Ալֆոնս դը Նևիլի նկարներից։ Այս ստեղծագործությունը հեղինակը վրձնել է 1884 թվականին։ Յուղաներկով կտավի չափերն են 46 × 38,1 սմ։

Այսօր «*Ձիավոր»* ստեղծագործությունը պահպանվում և ցուցադրվում է Մետրոպոլիտեն թանգարանում (Նյու Յորք, ԱՄՆ)։

## Նկարագիր
«*Ձիավոր»* ստեղծագործությունում Ալֆոնս դը Նևիլը պատկերել է Ֆրանսիական երկրորդ կայսրության դրագունի։ Վերջինս պատկերված է ձիու վրա նստած։ Դրագուններից կազմված հեծելազորը համարվել է թանկարժեք զորք։ Նրանց անդրադարձել են արվեստի զանազան ոլորտների ներկայացուցիչներ, այդ թվում և գեղանկարչության։ 

Այս նկարով Ալֆոնս դը Նևիլը փոխանցել է հայրենասիրական տրամադրություն, ձգտում ռազմական փառքին՝ պարտվելուց հետո։

## Պատմություն
Նկարը հեղինակն ավարտել է այն ժամանակ, երբ ֆրանսիացիները պարտվեցին Ֆրանս-պրուսական պատերազմում, ինչը մեծացրեց Ֆրանսիայի երրորդ հանրապետությունում զենքերի մասին հետաքրքությունը։

## Ծանոթագրություններ

## Արտաքին հղումներ
* Նկարը թանգարանի պաշտոնական կայքում

Կատեգորիա:1884 նկարներ
Կատեգորիա:Ալֆոնս դը Նևիլի նկարներ
Կատեգորիա:Կենդանիներ մշակույթում և արվեստում
Կատեգորիա:Մետրոպոլիտեն թանգարանի նկարներ
Կատեգորիա:Ֆրանսիայի գեղանկարչություն
Demeanor (երգ)

**«Demeanor»**, ամերիկացի ռեփեր Pop Smoke-ի երգը բրիտանացի երգչուհի Դուա Լիպայի մասնակցությամբ։ Թողարկվել է 2021 թվականի հուլիսի 20-ին  որպես Pop Smoke-ի երկրորդ հետմահու «Faith» ալբոմի առաջատար սինգլ Victor Victor և Republic Records լեյբլներում։

## Թողարկում
2021 թվականի հուլիսի 9-ին Դուա Լիպան հայտնել է, որ կներկայացվի ռեփերի Pop Smoke-ի Faith առաջիկա ալբոմում՝ սոցիալական ցանցերում տեղադրելով տեսանյութ, որում ռեփերը լսում է իր 2018 թվականի «One Kiss» սինգլը՝ «YOU CAN’T SAY POP WITHOUT SMOKE» մակագրությամբ՝ նշելով ալբոմի թողարկման ամսաթիվը։  Վեց օր անց հրապարակվել է ալբոմի թրեք-ցուցակը, որը հաստատում է Դուա Լիպայի մասնակցությունը երգին։  «Demeanor»-ը թողարկվել է Victor Victor Worldwide և Republic Records լեյբլներում 2021 թվականի հուլիսի 16-ին որպես «Faith»-ի տասնվեցերորդ երգ։  Երգը հայտնվել է *Rhythmic contemporary* ռադիոյում ԱՄՆ-ում 2021 թվականի հուլիսի 20-ին որպես ալբոմի առաջատար սինգլ։  Այն նաև հայտնվել է Իտալիայում contemporary hit radio-ով 2021 թվականի հուլիսի 23-ին։

## Երաժշտական տեսահոլովակ
Երգի տեսահոլովակը, որը նկարահանվել է Նաբիլ Երդերկինի կողմից, թողարկվել է 2021 թվականի հուլիսի 29-ին։  Տեսահոլովակը ներառում է միջնադարի և Վերածննդի թեմաներ և պատկերում է «շքեղ ընթրիք ամրոցում»: Դուա Լիպան գլխավոր դեր է խաղում տեսահոլովակում, իսկ Pop Smoke-ի և աղավնու պատկերով նկարներն օգտագործվում են հանգուցյալ ռեփերին պատկերելու համար։

## Ստեղծագործական խումբ
Ըստ Tidal ծառայության տվյալների.
* Pop Smoke — առաջատար կատարող, երգի հեղինակ
* Դուա Լիպա — վոկալ, երգի հեղինակ

## Հիթ-շքերթ

## Թողարկման պատմություն

## Ծանոթագրություններ

## Արտաքին հղումներ
* 
* 
* 

Կատեգորիա:Դուա Լիպայի երգեր
Love Again

**Love Again**, կարող է վերաբերել՝
* Love Again, բրիտանացի երգչուհի Դուա Լիպայի երգը,
* Love Again, կանադացի երգչուհի Սելին Դիոնի երգը։
Նիտրոգլիցերին

**Նիտրոգլիցերին**, գլիցերինեռնիտրատ, CH_2ONO_2-CHONO_2-CH_2ONO_2, գլիցերինի և ազոտական թթվի լրիվ էսթերը։ Պայթուցիկ նյութ է։ Նիտրոգլիցերինը յուղանման, անգույն հեղուկ է, բյուրեղանում է 2 ձևափոխություններով՝ անկայուն (հալման ջերմաստիճանը՝ 2,8°C) և կայուն (հալման ջերմաստիճանը՝ 13,5°C)։ Խտությունը՝ 1591 կգ/մ³ (25°C–ում)։ Ջրում գործնականորեն չի լուծվում, լավ է լուծվում ացետոնում, եթերում, բենզոլում։ Պայթում է նույնիսկ թույլ հարվածից, պայթման ջերմությունը 6,3 Մջ/կգ (1500 կկալ/կգ) է, անջատված գազային նյութերի ծավալը 713 լ/կգ է։ Բռնկման ջերմաստիճանը ~200°C է։ Նիտրոգլիցերինը ստացվում է գլիցերինը նիտրացնող խառնուրդով նիտրելիս։ Օգտագործվում է նիտրագլիցերինային պայթուցիկ նյութերի, դինամիտների և անծուխ վառոդների արտադրության մեջ։

Նիտրոգլիցերինը բժշկության մեջ օգտագործվում է որպես անոթալայնիչ դեղամիջոց։ Օժտված է կրծքային հեղձուկի նոպաները վերացնող հատկությամբ։ Օգտագործվում է սպիրտային լուծույթի և հաբերի ձևով։ Նիտրոգլիցերինի ազդեցությունը պայմանավորված է սրտամկանի սակավարյուն օջախում թթվածնի լարվածության ընտրողական բարձրացմամբ․ առաջացնում է սրտամկանի արյունամատակարարման վերաբաշխում՝ առանց ամբողջական հոսքի նկատելի փոփոխությունների։ Միաժամանակ նկատվում է արյան ճնշման անկում, դեպի սիրտը երակային արյան հոսքի դանդաղում և ծայրամասային անոթների դիմադրության փոքրացում։ Նիտրոգլիցերինը օժտված է նաև կենտրոնական նյարդային համակարգն ընկճող ազդեցությամբ, որի շնորհիվ մեղմացնում է ցավային սինդրոմը։ Հակացուցված է գլաուկոմայի և գլխուղեղի արյան անոթների սպազմի դեպքում։

## Արտաքին հղումներ

Կատեգորիա:Պայթուցիկ նյութեր
Կատեգորիա:Դեղամիջոցներ
Հայերը Կամենեց-Պոդոլսկում

մինի|Սուրբ Աստվածածնի Վերափոխման եկեղեցի (Կամենեց-Պոդոլսկ)
**Հայերը Կամենեց-Պոդոլսկում** բնակություն են հաստատել 11-րդ դարից, երբ կործանվել է Բագրատունիների հայկական թագավորությունը՝ ի սկզբանե հանդիսանալով լեհահայ գաղթօջախի, ապա՝ երկրորդ համաշխարհային պատերազմից հետո արդեն՝ ուկրաինահայ գաղթօջախի մաս։ Հայերը հիմնականում եկել են Ղրիմի (հատկապես Թեոդոսիայի), Մոլդովայի, Փոքր Ասիայի հայաբնակ վայրերից և Հայաստանից: Դեպի ժամանակակից Ուկրաինա և Լեհաստան հայկական նոր խմբեր են հաստատվում Զաքարյան իշխանապետության անկումից հետո՝ 13-րդ դարում։ Լեհաստանի թագավոր Կազիմիր Մեծի տիրապետության շրջանից սկսած (1333-1370)՝ լեհ թագավորները և մագնատները հայերին շնորհել են լայն արտոնություններ՝ առևտուր անելու, արհեստներով զբաղվելու, ազգային օրենսդրություն գործածելու իրավունքով՝ դատավարության ինքնավարությամբ: Դատարանը գլխավորել է վոյթը: Գործել են արհեստավորական կազմակերպություններ, հոգևոր և կտրիճվորաց եղբայրություններ: 17-րդ դարում քաղաքում արդեն հաշվվում էր 1200 հայ ընտանիք։

Կամենեց-Պոդոլսկի բնակչության զգալի մասը կազմելով և զբաղեցնելով քաղաքի մեծ մասը, հայերը բնակվել են հիմնականում քաղաքի հարավարևելյան մասում, մինչ օրս քաղաքում կա թաղամասերից հայտնի հայկական անունով թաղամաս։ Քաղաքի այդ մասում, բացի հայկական համայնքի վարչական և առևտրային շենքերից, գտնվում էին քաղաքի գլխավոր հայկական եկեղեցիները (սուրբ Աստվածածնի Ավետման, սուրբ Աստվածածնի Վերափոխման, սուրբ Նիկողայոս, սուրբ Ստեփանոս, սուրբ Գրիգոր Լուսավորիչ, սուրբ Խաչ և այլն), իսկ 16-րդ դարից սկսած գործել է հայկական դպրոց։

Հայերն զբաղվել են արհեստագործությամբ, առևտրով, եղել են դիվանագետներ, ծառայողներ, զինվորականներ, կարևոր դեր խաղացել Կամենեց-Պողոլսկի տնտեսական, քաղաքական կյանքում, գործուն մասնակցել ռազմավարական նշանակություն ունեցող այդ քաղաքի սահմանների պաշտպանությանը: Կամենեց-Պոդոլսկի առևտուրն Արևելքի հետ հիմնականում գտնվել է քաղաքի հայ առևտրականների ձեռքին, որոնք մասնակցել են նաև Լվով, Լուցկ, Սլուցկ և այլ քաղաքներում կազմակերպված տոնավաճառներին, հիմնել «Առևտրական տուն»: Քաղաքի պաշտպանությունն ամրացնելու նպատակով հայերն իրենց միջոցներով կառուցել են քարե պարիսպ, ամրոց, ձուլել թնդանոթներ, լեհերի և ուկրաինացիների հետ պաշտպանել քաղաքը: Հայկական շուկայից բացի հայ համայնքի հետ քաղաքը կապված է այնպիսի տեսարժան վայրերով, ինչպիսիք են Հայկական միջնաբերդն ու Հայկական ջրհորը, հայտնի է հայկական հոսպիտալը։

## Ծանոթագրություններ

Կատեգորիա:Հայերը Կամենեց-Պոդոլսկում
Էթիլենգլիկոլերկնիտրատ

**Էթիլենգլիկոլերկնիտրատ**, *գլիկոլերկնիտրատ, նիտրագլիկոլ*, O_2NOCH_2-CH_2ONO_2, պայթուցիկ նյութ, էթիլենգլիկոլի և ազոտական թթվի էսթեր։ Անգույն, յուղանման ցնդող հեղուկ է։ Հալման ջերմաստիճանը՝ 20°C, խտությունը՝ 1500 կգ/մ³ (15°C)։ Վատ է լուծվում ջրում, լավ՝ օրգանական լուծիչներում։ Ստացվում է էթիլենգլիկոլը նիտրացնող խառնուրդով նիտրելով։ Թունավոր է, օգտագործվում է նիտրագլիցերինային պայթուցիկ նյութերի հետ, հրթիռային պինդ վառելանյութերում որպես պլաստիֆիկատոր։ Զգայուն է հարվածի, շփման, կրակի, կայծի հանդեպ։ Պայթելիս առաջանում է 6,8 Մջ/կգ (1650 կկալ/ /կգ) ջերմություն։

## Արտաքին հղումներ

Կատեգորիա:Պայթուցիկ նյութեր
Լինդեն Գուչ

**Լինդեն Ջեք Գուչ** (, ), ամերիկացի ֆուտբոլիստ, «Սթոք Սիթի» ակումբի կիսապաշտպան։ Խաղացել է ԱՄՆ-ի հավաքականի կազմում։

Լինդենի հայրը անգլիացի է, իսկ մայրը՝ Իռլանդիայից։

## Ակումբային կարիերա
Գուչը կարիերան սկսել է կալիֆոռնիական «Սանտա Կրուզ Բրեյքերսում»։ 2012 թվականին տեղափոխվել է հոր ծննդավայր՝ Անգլիա, որտեղ սկսել է մարզվել «Սանդերլենդի» ակադեմիայում։ 2015 թվականի փետրվարի 27-ին Լինդենը 28-օրյա երիտասարդական վարձույթով է տրվել «Գեյթսհեդին»։ Փետրվարի 28-ին «Բրիստոլ Ռովերսի» դեմ խաղում նորամուտն է նշել Անգլիայի ազգային հավաքականում։ Մարտի 3-ին «Ռեքսեմի» դեմ խաղում խփել է առաջին գոլը «Հիդի» կազմում։ Վարձակալության ավարտից հետո վերադարձել է «Սանդերլենդ»։ Օգոստոսի 25-ին «Էքսետեր Սիթիի» դեմ Անգլիական լիգայի գավաթի խաղում նորամուտն է նշել հիմնական կազմում՝ երկրորդ խաղակեսում փոխարինելով Ադամ Մեթյուզին։ 2016 թվականի հունվարի 21-ին Լինդենը մեկամսյա վարձավճարով տեղափոխվել է «Դոնքասթեր Ռովերս»։ Հունվարի 23-ին «Ֆլիթվուդ Թաունի» դեմ խաղում նորամուտն է նշել Անգլիայի առաջին լիգայում։ Փետրվարի 24-ին յորքշիրյան ակումբում նրա վարձակալությունը երկարաձգվել է մինչև մրցաշրջանի ավարտը, սակայն մարտի 19-ին կոճի վնասվածքի պատճառով ժամանակից շուտ վերադարձել է «Սանդերլենդ»։ Ապրիլի 21-ին Գուչը «Սանդերլենդի» հետ կնքել է նոր եռամյա պայմանագիր՝ մինչև 2019 թվականի ամառը։ Օգոստոսի 13-ին «Մանչեսթեր Սիթիի» դեմ խաղում նորամուտն է նշել Անգլիայի Պրեմիեր լիգայում։ 2017 թվականի օգոստոսի 22-ին «Կարլայլ Յունայթեդի» դեմ լիգայի գավաթի խաղում Գուչը խփել է առաջին գոլը «Սանդերլենդի» կազմում։ 2018 թվականի դեկտեմբերի 31-ին Գուչը «Սանդերլենդի» հետ կնքել է 3.5 տարվա նոր պայմանագիր՝ մինչև 2022 թվականը։ Միակ գոլը խփել է Անգլիայի ֆուտբոլի լիգայի գավաթի եզրափակչում «Տրանմիր Ռովերսի» դեմ խաղում 2021 թվականի մարտի 14-ին։ 2022 թվականի հունիսի 22-ին Գուչը երկամյա նոր պայմանագիր է կնքել «Սանդերլենդի» հետ։

## Միջազգային կարիերա
2015 թվականին ԱՄՆ-ի երիտասարդական հավաքականի կազմում մասնակցել է Ճամայկայում կայացած ԿՈՆԿԱԿԱՖ-ի երիտասարդական առաջնությանը։ Մրցաշարի ընթացքում մասնակցել Է Գվատեմալայի, Ճամայկայի, Պանամայի և Սալվադորի երիտասարդական թիմերի դեմ խաղերին։

2016 թվականի հոկտեմբերի 11-ին Նոր Զելանդիայի հավաքականի դեմ ընկերական խաղում նորամուտն է նշել ԱՄՆ-ի հավաքականի կազմում՝ երկրորդ խաղակեսում փոխարինելով Քելին Աքոստային։

## Ձեռքբերումներ
; Թիմային
;  «Սանդերլենդ»
* Անգլիայի ֆուտբոլային լիգայի գավաթակիր՝ 2020/21

## Ծանոթագրություններ

## Արտաքին հղումներ
* Профиль футболиста на официальном сайте ФК «Сток Сити»

 
Կատեգորիա:ԱՄՆ-ի ֆուտբոլի հավաքականի ֆուտբոլիստներ
Կատեգորիա:Ամերիկացի ֆուտբոլիստներ
Կատեգորիա:Իռլանդացի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Սթոք Սիթիի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Անգլիական ֆուտբոլի լիգայի խաղացողներ
Կատեգորիա:Հադերսֆիլդ Թաունի ֆուտբոլիստներ
Կոմպսա

**Կոմպսա** (, , ժամանակակից անվանում՝ **Կոնցա դելլա Կամպանիա**), հիրպին ցեղի հնագույն քաղաքի ավերակները, որոնք գտնվում են Ավֆիդ գետի ակունքներում, Լուկանիայի սահմանին և Ապուլիայի սահմանի մոտ, ծովի մակարդակից 609 մետր բարձրության վրա։

## Պատմություն
Քաղաքը հանձնվել է Հաննիբալին մ.թ.ա. 216 թվականին Կաննի ճակատամարտում կրած պարտությունից հետո, սակայն երկու տարի անց վերադարձվել է։ Այն հավանաբար մ.թ.ա. 89 թվականին գրավել է Լուցիոս Կոռնելիուս Սուլլան և եղել է Տիտոս Աննիուս Միլոնի մահվան վայրը մ.թ.ա․ 48 թվականին։

Հռոմեական կայսրության օրոք, ըստ հայտնաբերված արձանագրությունների, այն մունիցիպալիտետ էր, բայց հեռու էր հիմնական ճանապարհներից։

555 թվականին Կոմպսում տեղի է ունեցել ալեմաններ դաշնակից 7000 գոթերի կապիտուլյացիան, որոնց հաջողվել է փախչել հռոմեական զորքից, և ամրանալ Կոմպսի ամրոցում, որտեղ հոն Ռագնարիսի գլխավորությամբ համառ դիմադրություն են ցույց տվել, մինչև վերջապես հանձնվել են Ներսես պատրիկին։

570 թվականին լանգոբարդները թալանել են քաղաքը և այն հետագայում միացվել է Սալերնոյի իշխանությանը։

Հին քաղաքի ավերակները նորից սկսել են հետազոտվել 1980 թվականի Իրպինիայի երկրաշարժի ժամանակ ժամանակակից քաղաքի ավերումից հետո։

## Հայտնի բնակիչներ
* Հովհաննես Կոմպսին
* Մարկ Ումբրիյ Պրիմ

## Ծանոթագրություններ

Կատեգորիա:Իտալիայի բնակավայրեր
Կաղամբի մլուկներ

**Կաղամբի մլուկներ**, խաչածաղկավորների մլուկներ, փայտամլուկների ընտանիքի *Euriedema* ցեղի մլուկների տեսակներ։ 

## Տարածվածություն
Կաղամբազգիների ընտանիքի բույսերի վնասատուներ են, որոնք տարածված են Ռուսաստանի եվրոպական մասի հարավում, Կովկասում, Արմտյան Սիբիրում, Միջին Ասիայում։ 

## Նկարագրություն
Մարմինը կապույտ է կամ կանաչավուն-սև՝ կարմիր, դեղին կամ սպիտակ նախշերով։ Սեռահասուն մլուկները ձմեռելուց հետո սնվում են վայրի բույսերի, ապա՝ մշակաբույսերի վրա նստած։ Էգերը ձվադրում են տերևների ստորին կողմում։ Տարեկան զարգանում է 1-4 սերունդ։ Սնվում են տերևների, իսկ սերմնաբույսերի վրա՝ ծաղկացողունների հյութերով՝ առաջացնելով տերևների և սերմնարանների թափում, վտիտ սերմեր։ Առավել վտանգավոր են կաղամբի (*E. ventralis*), հլածուկի (*E. eleracea*), հյուսիսային (E. dominulus) և սիբիրյան (E. gebleri) մլուկները։

## Պայքարի միջոցառումներ
Սածիլների վաղ նոսրացում, լրացուցիչ պարարտացում, մոլախոտերի ոչնչացում, բույսերի սրսկում՝ միջատասպաններով։

Կատեգորիա:Մլուկներ
Կատեգորիա:Վնասատուրներ
Մադս Բիտստրուպ

**Մադս Բիդստրուպ** (,), դանիացի ֆուտբոլիստ, ավստրիական «Ռեդ Բուլ» ակումբի կիսապաշտպան։

## Կարիերա
Մադսը Դանիայի Կեգե քաղաքի բնիկ է, որը գտնվում է Զելանդիայի Կեգե կոմունայում՝ Կեգե կոմունայի վարչական կենտրոնում։ Սկսել է ֆուտբոլով զբաղվել «Հերֆելգե» թիմում, ինչպես նաև մարզվել է «Բրոնդբյու» և «Կոպենհագեն» թիմերում։ 2018 թվականի հունվարին տեղափոխվել է «ՌԲ Լայպցիգ» ակադեմիա։ Փոխհատուցման գումարը կազմել է 15 մլն կրոն։ Հանդես է եկել երիտասարդական թիմում։ 2020 թվականի հուլիսին, չնայած եռամյա պայմանագիր ունենալուն, հեռացել է «ՌԲ Լայպցիգից»։

2020 թվականի հուլիսի 16-ին «Բրենթֆորդի» հետ կնքել է եռամյա պայմանագիր, որը ներառում էր ևս մեկ տարով երկարաձգելու տարբերակ։ Ծրագրվում էր, որ ֆուտբոլիստը մրցաշրջանը կսկսի անգլիացիների երիտասարդական թիմում, սակայն հավաքին մեկնել է առաջին թիմի հետ։ Հավաքի ընթացքում ծնկի վնասվածք է ստացել և վիրահատության պատճառով բաց է թողել մրցաշրջանի առաջին կեսը։ 2021 թվականի փետրվարից կիսապաշտպանն ընդգրկվել է թիմի հիմնական կազմում և սկսել է անընդհատ հայտնվել հայտացուցակում։ 2020 թվականի ապրիլի 10-ին Անգլիայի ֆուտբոլային լիգայի առաջնությունում նորամուտն է նշել «Պրեստոն Նորթ Ընդի» դեմ խաղով՝ 83-րդ րոպեին փոխարինման դուրս գալով Վիտալի Յանելտի փոխարեն։ Ընդհանուր առմամբ, մեկնարկային մրցաշրջանում անցկացրել է 6 հանդիպում, այդ թվում խաղացել է նաև Չեմպիոնշիփի փլեյ-օֆֆի եզրափակչում՝ փոխարինման դուրս գալով «Սուոնսի Սիթիի» հետ հաղթական խաղում, որը օգնել է Բրենտֆորդին առաջին անգամ դուրս գալ Անգլիայի Պրեմիեր լիգա:

2021 թվականի օգոստոսի 13-ին Բիդստրուպը ակումբի հետ Լոնդոնի «Արսենալի» դեմ խաղով նորամուտն է նշել Պրեմիեր լիգայում։ Ֆուտբոլիստը փոխարինման է դուրս եկել 80-րդ րոպեին Ֆրանկ Օնիեկի փոխարեն և օգնել է «Բրենտֆորդին» պահպանել սենսացիոն հաղթանակը 2:0 հաշվով։

Բիդստրուպը հանդես է եկել նաև Դանիայի տարբեր տարիքի պատանեկան հավաքականներում:

## Ելույթների վիճակագրություն

## Ծանոթագրություններ

Կատեգորիա:Բրենտֆորդի ֆուտբոլիստներ
Կատեգորիա:Բրոնդբյուի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Նորշելանի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Ֆուտբոլի կիսապաշտպաններ